L'ALUMNAT D'ALAQUÀS PARTICIPA EN LA CAMPANYA 'MIRA COM SONA!' AL VOLTANT DE LA MÚSICA TRADICIONAL I ELS SEUS INSTRUMENTS
26/03/2024

# L'ALUMNAT D'ALAQUÀS PARTICIPA EN LA CAMPANYA 'MIRA COM SONA!' AL VOLTANT DE LA MÚSICA TRADICIONAL I ELS SEUS INSTRUMENTS

*   26/03/2024
*   [Música](/categoria/16/0/musica)
*   [Imprimir](#)
*   Compartir
*    https://www.alaquas.org/documento.asp?id\_do=21876

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21876%2F0&title=Ajuntament%20d%27Alaqu%C3%A0s.%20Premsa.L%27ALUMNAT%20D%27ALAQU%C3%80S%20PARTICIPA%20EN%20LA%20CAMPANYA%20%27MIRA%20COM%20SONA!%27%20AL%20VOLTANT%20DE%20LA%20M%C3%9ASICA%20TRADICIONAL%20I%20ELS%20SEUS%20INSTRUMENTS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21876/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21876/26032024whatsapp_image_2024-03-26_at_13_01_04_Form_4.jpg)](https://www.alaquas.org/ficheros/documentos/2024/2/21876/26032024whatsapp_image_2024-03-26_at_13_01_04_Form_10.jpg "<a href='https://www.alaquas.org/ficheros/documentos/2024/2/21876/26032024whatsapp_image_2024-03-26_at_13_01_04_Form_10.jpg' target=_blank><i class='fa fa-external-link' aria-hidden='true'></i>.L'ALUMNAT D'ALAQUÀS PARTICIPA EN LA CAMPANYA 'MIRA COM SONA!' AL VOLTANT DE LA MÚSICA TRADICIONAL I ELS SEUS INSTRUMENTS</a>")

Un total de 937 alumnes d'educació primària dels centres educatius d'Alaquàs participen entre el 25 de març i el 22 d'abril en aquest projecte visual i sonor del divulgador de música tradicional Josemi Sánchez Velasco.

El Castell d’Alaquàs acull entre el 25 de març i el 22 d’abril la campanya ‘Mira com sona!’, un projecte a través del qual es vol apropar l’alumnat a una experiència visual i sonora al voltant de la música tradicional i els seus instruments. En la iniciativa participen l’alumnat de primària dels centres educatius d’Alaquàs: CEIP Amparo Alabau, CEIP Ciutat de Cremona, CEIP Maestro Sanchis Almiñano, CEIP Vila d´Alaquàs, CC Madre Josefa Campos, y CC Mare de Déu de l´Olivar I. L’Alcalde d’Alaquàs, Toni Saura, ha estat present hui en la sessió per a conéixer més a prop el projecte.

‘Mira com sona’ és un museu-exposició per a aprendre i per a gaudir, una experiència visual i sonora al voltant de la música tradicional i els seus instruments. És una forma entenedora i propera de conèixer els instruments musicals  tradicionals i objectes sonors més rudimentaris o d'origen casolà fins a d'altres més complexes que han conformat el nostre paisatge sonor. Per això s’ofereix la riquesa del legat de la tradició ibèrica amb una mostra prou representativa de l'àmplia col.lecció museística que s’ha recollit a l’Aula Museu d'Instruments de Música Tradicional.

La xerrada està impartida per Josemi Sánchez Velasco, dolçainer,versador, folklorista estudiós, recopilador i divulgador de la música tradicional i els seus elements. Ha format part de l´equip coordinador de la Fonoteca de Materials i els tallers de Música Popular de la Generalitat Valenciana. Ha creat i dirigit Musit, Aula-Museu d´instruments de Música tradicional, i actualment encapçala el projecte Mira com Sona, una experiència didàctica de difusió de la seua pròpia col.lecció d´instruments musicals tradicionals de tota la geografia ibèrica.